钦定古今图书集成/理学汇编/学行典/第209卷 > 戴守温 洪美
## 钦定古今图书集成/理学汇编/学行典/第209卷 > 戴守温 洪美

按《台州府志》：“戴守温，名瑱，少孤，事母极孝。母病，医者
曰：‘得鲫鱼和剂可愈’。时隆冬，守温解衣入水，捕得之，
服果愈。母没，哀毁过常，寻以疾卒，贫无以葬，邑令袁
公道为营冢窆于小唐岭之侧，题其墓曰：‘方岩之北，
唐岭之南，孝子之风流千百年’。同时有洪美者，泉溪
人也，尝割股以愈母疾，袁公尝举充乡饮宾云。”